Lietuvos kelių muziejus

Lietuvos kelių muziejus – kelininkų ir kelių istoriją eksponuojantis muziejus, įsikūręs Vievyje, Elektrėnų savivaldybėje. Įsteigtas 1995 m., siekiant sukurti erdvę, kurioje lankytojai susipažintų su kelių istorija, daug metų saugotais kelių priežiūros eksponatais.Lietuvos kelių muziejus visit-elektrenai.ltVievio kultūros centras. 6. Lietuvos kelių muziejus vieviokc.lt Jame vykdomos apžvalginės ekskursijos, edukacijos. Lietuvos Respublikos susisiekimo ministerijai ir akcinei bendrovei „Kelių priežiūra“ priklausantis Kelių muziejus yra Lietuvos muziejų asociacijos asocijuotasis narys.2023 m. metinis pranešimas. 9.7 Ryšiai su visuomene, bendruomenės ir socialinės iniciatyvos, narystės asociacijose ir partnerystės keliuprieziura.lt 

 Istorija 
Atkūrus šalies nepriklausomybę ir pradėjus veikti Lietuvos automobilių kelių direkcijai, 1995 m. spalio 19 d. buvo atidarytas Kelių muziejus. Pirmuoju muziejaus direktoriumi tapo Juozas Stepankevičius, prieš tai ėjęs Vievio autokelių valdybos viršininko pareigas.

 Ekspozicija 

Per daugiau nei 30 muziejaus gyvavimo metų, ekspozicija buvo nuolat pildoma naujais eksponatais ir dabar užima du pastato aukštus. Atskirai pastatytame angare bei lauko ekspozicijoje taip pat eksponuojama ir sunkioji kelių tiesimo bei priežiūros technika. Pastaraisiais metais muziejuje saugoma daugiau kaip 8 000 eksponatų.Lietuvos kelių muziejus. Istorija

Muziejuje eksponuojami senieji Lietuvos žemėlapiai, nuotraukų albumai, pirmosios knygos, žurnalai apie kelių tiesimą. Galima pamatyti tiltų, viadukų, autobusų stotelių, įvairių kitų statinių maketus, seniausią kelių tiesimo, tvarkymo įrangą bei kelių ženklus. Eksponuojama prieškarinė ir pokarinė kelių tiesimo bei priežiūros technika. Taip pat lankytojai gali išbandyti ir interaktyvias veiklas: kelių priežiūros darbų simuliatorių, įsiamžinti papildytos realybės veidrodyje.

Eksponuojamas arklių traukiamas vežimas su bitumo katilu, pagamintas 1854 m. Vokietijoje. Ilgą laiką katilas buvo pamirštas, kol jis buvo atrastas senose kelininkų patalpose, rekonstruojant Karčiupio kelių meistriją. Išliko bent kelios istorijos versijos, kaip eksponatas tiek metų nebuvo atrastas.

 Kita veikla 
miniatiūra|Kelių muziejaus gatvės meno kūrinys
2025 metais Kelių muziejaus pastato sieną papuošė naujas gatvės meno kūrinys – Vievio miesto žemėlapis, kuriame galima atpažinti žinomiausias vietas: bažnyčią, tiltą, ežerą ir kitus objektus. Taip pat kūrinys pripildytas kelių priežiūros simbolių, kurie primena apie muziejaus tematiką. Jį sukūrė vienas pirmųjų Lietuvos gatvės menininkų Timotiejus Norvila (Morfai) kartu su komanda. Šis darbas kviečia susimąstyti, kaip glaudžiai keliai susiję su žmonių kasdienybe.https://www.kronika.lt/keliu-muziejus-mini-30-meti-vievyje-atsirado-spalvinga-freska-jungianti-istorija-mena-ir-sypsena/

kairėje|miniatiūra|230x230px|Knyga apie Lietuvos kelių muziejųMuziejuje yra vedamos ekskursijos, organizuojamos edukacijos įvairaus amžiaus vaikams ir suaugusiesiems. Taip pat muziejus pagal Kultūros paso programą vykdo gyvas ir nuotolines edukacijas moksleiviams, siūlo penkias edukacines programas pagal skirtingas amžiaus grupes.https://xn--kelimuziejus-nuc.lt/keliu-muziejus-pristato-specialias-kulturos-paso-edukacijas-moksleiviams

2015 m., minint muziejaus 20-metį, autorių kolektyvo išleista knyga „Lietuvos kelių muziejus“. Joje aprašyta ir iliustruota muziejaus istorija, buvę ir esami eksponatai.Knyga Lietuvos kelių muziejus exarte.lt

Kelių muziejuje saugomi eksponatai, kurių dalis – labai reti arba vienetiniai. Jie pasakoja Lietuvos kelininkų veiklos istoriją per daugiau nei paskutinius šimtą metų. Didelę dalį eksponatų padovanojo patys kelininkai, lankytojams atskleisdami ne tik kelio darbų, bet ir jų pačių istorijas. Kelių muziejus dažnai lankomas aplinkinių miestų gyventojų, svečių iš užsienio bei lankytojų grupių iš visos Lietuvos.

 Muziejaus vadovai 

 Juozas Stepankevičius (1995–2017);
 Erika Švermickienė (2017–2024);
 Rimantas Zagrebajev (nuo 2024 metų).

 Galerija 

 Šaltiniai 

 Literatūra 



 Nuorodos 

 Muziejaus svetainė
 Lietuvos kelių muziejus pamatyklietuvoje.lt

Kategorija:Vievis
Kategorija:Lietuvos transporto muziejai
Kategorija:Lietuvos keliai